03.10.18

**חוות דעת החוג לסיעוד לספק יחיד לתכנון ובנית חדרי סימולציה**

החוג לסיעוד שואף לשדרג את שיטות הלימוד בתכנים המקצועיים המעשיים המחויבים על פי משרד הבריאות.

לשם כך ערכנו בירור מקיף עם הקולגות שלנו בבתי הספר לסיעוד השונים בארץ. נמצא שמרבית בתי הספר לסיעוד שינו ושדרגו את התכנים האלה לסימולציות מתקדמות במטרה לשפר את היכולות והידע המעשי של הסטודנטים בבואם ליישם על מטופלים "אמיתיים" במיומנות ובמקצועיות רבה יותר.

"סימולציות מתקדמות" הן:

1. שילוב של מיומנות מעשית וחשיבה מקצועית בהתאם למטופל הספציפי וסביבתו.
2. שילוב של טכנולוגיה מתקדמת, כמו: מחשבים, טאבלטים, מצלמות.
3. כתיבת תרחישים באופן מקצועי על פי כללים פדגוגיים ובהתאמה לרמת הסטודנט.
4. עריכת תחקירים בתום הסימולציה
5. שיתוף מספר סטודנטים בכל תרחיש ובקרה להשתתפות כל הסטודנטים באופן פעיל.
6. עיקרון של מינימום צוותי הוראה למקסימום סטודנטים.
7. יעוץ וליווי הקמת חדר סימולציה שייתן מענה לדרישות הסימולציה המתקדמת.

לאחר בירורים מצאנו שהחברה היחידה שתוכל לתת מענה לכל דרישות אלו היא חברת SIMBOOST שלה ניסיון עשיר בתחום. אפשרות אחרת היא מספר גופים שכל אחד ייתן מענה לתחום אחר, אך, יהיה קושי בשילוב העבודה ביניהם וחוסר הראייה הכללית והניסיון.

בנוסף, לחברת SIMBOOST תוכנה שנותנת מענה מדויק לכלל הדרישות ומתמחה בניהול הכשרות רפואיות והוציאה "פטנט רשום" לתוכנה זו.

כל בתי הספר לסיעוד שמשתמשים בשיטה הסימולציות המתקדמות נעזרים ב SIMBOOST

לא נמצאה חברה אחרת שתוכל לתת מענה לכל דרישותנו.

בברכה

איריס ליפשיץ

מרכזת חדר סימולציה מכון טל